CELEX: 62015TN0438
Language: mt
Date: 2015-07-30 00:00:00
Title: Kawża T-438/15: Rikors ippreżentat fit-30 ta’ Lulju 2015 – Port Autonome du Centre et de l’Ouest et vs Il-Kummissjoni

12.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 337/30
            
         Rikors ippreżentat fit-30 ta’ Lulju 2015 – Port Autonome du Centre et de l’Ouest et vs Il-Kummissjoni
   (Kawża T-438/15)
   (2015/C 337/31)
   Lingwa tal-kawża: il-Franċiż
   
      Partijiet
   
   
      Rikorrenti: Port Autonome du Centre et de l’Ouest SCRL (La Louvière, il-Belġju), Port Autonome de Namur (Namur, il-Belġju), Port Autonome de Charleroi (Charleroi, il-Belġju) u ir-Reġjun Vallon (Jambes, il-Belġju) (rappreżentant: J. Vanden Eynde, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitlobu li l-Qorti Ġenerali jogħġobha:
   
               —
            
            
               tiddikjara r-rikors ammissibbli fir-rigward ta’ kull wieħed mir-rikorrenti u konsegwentement tannulla d-deċiżjoni tal-Kummissjoni bir-referenza SA.38393(2014/CP) – tassazzjoni tal-portijiet fil-Belġju;
            
         
               —
            
            
               tiddikjara dan ir-rikors ammissibbli u fondat;
            
         
               —
            
            
               konsegwentement, tannulla d-deċiżjoni tal-Kummissjoni Ewropea li tikkunsidra bħala għajnuna mill-Istat inkompatibbli mas-suq intern il-fatt li l-attivitajiet ekonomiċi tal-portijiet Belġjani, u b’mod partikolari l-portijiet tal-Wallonie, ma humiex suġġetti għat-taxxa fuq il-kumpanniji;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti jinvokaw sitt motivi.
   
               1.
            
            
               L-ewwel motiv ibbażat, b’mod ġenerali, fuq il-fatt li d-dikjarazzjonijiet tal-Kummissjoni la huma sostnuti mill-fatti u lanqas iġġustifikati fid-dritt.
            
         
               2.
            
            
               It-tieni motiv ibbażat fuq il-fatt li d-dikjarazzjoni li s-sistema ta’ tassazzjoni kkonċernata hija t-taxxa fuq il-kumpanniji ma hijiex iġġustifikata fid-dritt.
            
         
               3.
            
            
               It-tielet motiv ibbażat fuq il-fatt li l-Kummissjoni tonqos milli tieħu inkunsiderazzjoni prerogattivi tal-Istati Membri fil-qasam ta’:
               
                           —
                        
                        
                           definizzjoni ta’ attivitajiet mhux ekonomiċi;
                        
                     
                           —
                        
                        
                           definizzjoni tat-tassazzjoni diretta;
                        
                     
                           —
                        
                        
                           obbligu li jiġi żgurat il-funzjonament korrett ta’ servizzi ta’ interess ġenerali neċessarju għall-koeżjoni soċjali u ekonomika;
                        
                     
                           —
                        
                        
                           organizzazzjoni diskrezzjonali ta’ servizzi ta’ interess ġenerali.
                        
                     
         
               4.
            
            
               Ir-raba’ motiv ibbażat fuq il-fatt li l-attivitajiet essenzjali tal-portijiet tal-Wallonie huma servizzi ta’ interess ġenerali li ma humiex irregolati, skont il-leġiżlazzjoni Ewropea (Artikoli 93 u 106(2) TFUE), mir-regoli tal-kompetizzjoni tal-Artikolu 107 TFUE.
            
         
               5.
            
            
               Il-ħames motiv, invokat b’mod sussidjarju, ibbażat fuq il-fatt li jekk l-attivitajiet essenzjali tal-portijiet interni tal-Wallonie jaqgħu taħt is-servizzi ta’ interess ekonomiku ġenerali, huma jkunu rregolati mir-regoli tal-Artikoli 93 u 106(2) TFUE u r-regoli tal-kompetizzjoni ma jkunux japplikaw għalihom.
            
         
               6.
            
            
               Is-sitt motiv, invokat b’mod iktar sussidjarju, ibbażat fuq il-fatt li l-kriterji Ewropej għad-definizzjoni ta’ għajnuna mill-Istat ma humiex issodisfatti.